**Kommissorium for Konsortiet for danske multicenterstudier indenfor gynækologi og obstetrisk**

**Formål med Konsortiet**
Konsortiet er en organisation under DSOG, der har til formål at bistå med/udføre store, metodologisk robuste danske studier gerne af RCT design til fordel for danske og udenlandske patienter inden for gynækologi og obstetrik.

**Typer af studier henhørende under Konsortiet**Konsortiet tager sig primært af forskning inden for gynækologi og obstetrik.
Involvering af Konsortiet kan være aktuel i følgende situationer:

1. Henvendelse fra forskere primært fra Danmark, der ønsker bistand mht. metodemæssige problemer, opsætning og koordinering eller facilitering af multicenterstudier.
2. Henvendelse fra udenlandske forskere, der ønsker flere centre tilknyttet deres projekt for at få hurtigere rekruttering af patienter eller mindre ensartethed af inkluderede patienter.
3. Henvendelse fra guidelinegruppe, der ønsker et specifikt spørgsmål undersøgt.

**Arbejdsopgaver i konsortiet**Konsortiet kan have en projektinitierende eller projektfaciliterende opgave.

Konsortiet kan tage sig af følgende opgaver

1. Review af protokoller mht. metode, økonomi, gennemførlighed.
2. Kontakt til afdelinger/speciallæger i Danmark, der vil kunne deltage i studierne.
3. Ledelse af nationale multicenterundersøgelser.
4. Statistikhjælp til projekter.
5. Hjælp med databearbejdelse.
6. Hjælp med sammenskrivning af resultater.
7. Facilitering af økonomisk støtte til projektet.
8. Facilitering af publikationsprocessen.

Det aftales for hvert projekt hvilken/hvilke af ovenstående opgaver, projektledelsen ønsker løst via Konsortiet.

**Studiernes gang i konsortiet**

1. Protokol indsendes af forsker til review.
2. Review ved 3 af konsortiets styregruppemedlemmer, hvoraf en er tovholder og ansvarlig for fremdriften i processen. Ved behov kan opgaven uddelegeres til eksterne reviewere.
3. Møde/virtuelt møde, hvor forskerne i projektet og reviewere diskuterer projektet.
4. Såfremt projektet kan forblive i konsortiets regi udarbejdes en samarbejds- og publikationskontrakt mellem konsortiet (styregruppen) og forskergruppen.

**Studiedesign**

**Primært RCT inden for det gynækologiske og obstetriske område.**

**Etik for arbejdet i konsortiet**

**Der kræves tavshedspligt af alle medlemmer i styregruppen mht. indhold af protokoller og den videre forskningsproces.**

**Der kræves loyalitet i forhold til beslutninger truffet af styregruppen i forhold til forskningsprojekter, der foregår med Konsortiet som mellemled eller med Konsortiet som ledelse af projektet.**

**Medlemmer, som findes at bryde med disse principper, ekskluderes af styregruppen for Konsortiet.**

**Konsortiet**

**Konsortiet består af en styregruppe. På sigt forventes oprettet et sekretariat og løst associerede konsulenter.**

**Beslutninger omkring økonomi, forskningsprojekter og daglig ledelse tages af styregruppen.**

**Styregruppen**

**Sammensætning, valg og valgperioder**

**Styregruppen for Konsortiet nedsættes ved ansøgning. Ansøgning om nye medlemmer opslås på DSOGs hjemmeside. Udvælgelsen varetages af et udvalg under professorkollegiet.
Styregruppen for konsortiet refererer direkte til Professorkollegiet i DSOG.**

Styregruppernes medlemmer vælges for 4 år ad gangen og kan genvælges.

Det tilstræbes, at styregrupperne sammensættes således, at forskellige subspecialer er repræsenteret, ligesom der bør være bred geografisk og kønsmæssig repræsentation.

Styregruppen består af 10-14 medlemmer. Styregruppen konstituerer sig selv med en formand og en næstformand. Resten af styregruppen er menige medlemmer.

Kontakten til styregruppen foregår via formanden eller næstformanden.

**Styregruppens afgørelser træffes ved flertalsbeslutning. Ved stemmelighed tæller formandens stemme dobbelt. I formandens fravær tæller næstformandens stemme dobbelt.**

**Forpligtelser**

Styregruppen prioriterer mellem de fremsatte forslag til nye/reviderede forskningsprojekter.

Styregruppen udarbejder vejledninger for arbejdet, herunder tidsfrister og procedurer for godkendelse af projekter.

Styregruppen er ansvarlig for Konsortiets arbejde, økonomi og ansigt udadtil.

Styregruppen kan vælge at uddelegere dele af de organisatoriske forpligtelser til konsulenter.

Styregruppen er ansvarlig for at udarbejde en årsberetning til DSOG, som skal foreligge ved DSOG’s generalforsamling.

Styregruppen kan fungere løbende som rådgivende organ og faglig sparringspartner for DSOG’s bestyrelse.

**Ophavsret**

Ophavsretten til data fra forskningsprojekter, hvor Konsortiet har været deltagende, aftales specifikt i den samarbejdsaftale, der udarbejdes med forskerne bag projektet.

**Mediekontakt**

Styregruppen udarbejder vejledning for Konsortiets mediepolitik.

**Økonomi**

Styregruppens mødeaktivitet financieres gennem bevilling til DSOGs professorkollegium.

Styregruppens medlemmer honoreres ikke for styregruppens arbejde.

Når/hvis Konsortiet kommer til at blive en rådgivende og udførende forskningsinstans, betales en del af den daglige drift også af en procentuel del af forskningsprojekternes budget.

**Revision af kommissorium**

Kommissoriet skal revideres senest 3 år efter vedtagelse.